**Daniel Carlsson Solander** (født 19. februar 1733 i Piteå, død 13. mai 1782) var en svensk naturforsker og oppdagelsesreisende. Han var en av Carl von Linnés «apostler» og deltok sammen med Joseph Banks i kaptein Cooks første ekspedisjon. 
Autornavnet **Sol.** brukes for planter som Solander har beskrevet.

Liv og virke
------------

### Bakgrunn

Daniel Solander, Joseph Banks, kaptein James Cook, John Hawkesworth og John Montagu. Solanderparken i Piteå.
Solander ble født i Piteå gammelstad i 1733. Han var sønn av kontraktsprosten og riksdagsmannen Carl Solander og Magdalena Bostadia, og forble hele livet ugift. Da han var 17 år kom han til Uppsala universitet og ble en av Carl von Linnés fremste disipler. I år 1753 foretok han en botanisk reise i Pite lappmark og trolig også i Torne lappmark i 1755.[] Innsamlingene finnes i Naturhistoriska riksmuseet og Bergianska trädgården.

### England

I 1759 ble han av Linné sendt til England, dit han ankom i 1760, forsinket av sykdom. Linné foreslo at han skulle utnevnes til professor i St. Petersburg, men han avslo.[] I 1763 fikk han tjeneste som assisterende bibliotekar ved British Museum.

### Verdensomseiling

Ved sitt kjennskap med Joseph Banks kom han til å delta i James Cooks verdensomseiling med skipet HMB «Endeavour» som for første gang kartla og utforsket New Zealand og Australia, som ved denne tid var nokså dårlig kjente. Havbukten Botany Bay rett utenfor Sydney fikk sitt navn takket være de botaniske funn som Solander gjorde der ved landstigningen i 1770.

I 1772 foretok han med Banks og Uno von Troil en reise til Island.

### British Museum

Fra 1773 var Solander konservator ved British Museum, i 1764 fikk han medlemskap i Royal Society, og ble i 1771 og omkring 1763 utnevnt til æresdoktor ved Universitetet i Oxford i jus respektive medisin.

Ettermæle
---------

Solander ble under seilasen med kaptein James Cook og botanikeren Joseph Banks ombord HMS «Endeavour» den første svenske til å sette sin fot i Australia.[]

Solander regnes som en av Englands fremste naturhistoriske autoriteter.[] Han er blitt hedret med en rekke oppkallinger verden rundt. For eksempel i England, Australia (*Cape Solander*, Botany Bay), Canada (*Solander Island* i British Columbia) og i New Zealand (*Solander Islands* sør for Sørøya).

For å hedre minnet av Daniel Solander ble *Solanderföreningen* opprettet i Sverige i 1999. I hans hjemby Piteå finnes *Solandergården* og *Solanderparken* og i år 2007 ble det innviet en vitenskapsby, SolanderScience Park, med hans navn. Det finnes også en skole i Öjebyn som heter *Solanderskolan*. I 2001 ble det utgitt frimerker i en samutgave mellom Sverige og Australia som minne av Solanders botaniske oppdagelser i Australia.

Referanser
----------

1. 1 2   Den svenske kirkes fødsels- og dåpsprotokoller, «Piteå landsförsamlings kyrkoarkiv, Födelse- och dopböcker, SE/HLA/1010154/C I/2 (1714-1756), bildid: C0035049\_00073», side(r) 118, besøkt 25. april 2018, «19/21 Daniel Selander,.... mag. Carl Solander ... Magdalena Bostadia...»[Hentet fra Wikidata]
2. 1 2 3 4   Svenskt biografiskt lexikon, «Daniel C Solander», Svensk biografisk leksikon-ID 6118[Hentet fra Wikidata]
3. ↑   Biographical Database of Southern African Science, S2A3 Biographical Database ID 3344[Hentet fra Wikidata]
4. ↑   Autorités BnF, oppført som Daniel Charles Solander, BNF-ID 129274544[Hentet fra Wikidata]
5. 1 2   collections.royalsociety.org[Hentet fra Wikidata]
6. ↑   Atoms, dinosaurs, & DNA (1st edition)[Hentet fra Wikidata]
7. ↑  Mark Butler (2011). «Botany». The Dictionary of Sydney. Besøkt 22. mai 2020.

Litteratur
----------

* Edward Duyker & Per Tingbrand (réd. & trad.) *Daniel Solander: Collected Correspondence 1753—1782*, Miegunyah/Melbourne University Press, Melbourne, 1995, pp. 466, ISBN 0-522-84636-X [Scandinavian University Press, Oslo, 1995 ISBN 82-00-22454-6]
* Edward Duyker, *Nature's Argonaut: Daniel Solander 1733—1782, Naturalist and Voyager with Cook and Banks*, Miegunyah/Melbourne University Press, Melbourne, 1998 et 1999, pp. 380, ISBN 0-522-84753-6

Eksterne lenker
---------------

* Australian Dictionary of Biography: Solander, Daniel (1733–1782) 2014-09-07
* Nordisk familjebok: Daniel Solander 2014-09-07
* Svenskt biografiskt lexikon: Daniel C Solander 2014-09-07

|  |  |
| --- | --- |
| Oppslagsverk/autoritetsdata | Svenskt biografiskt lexikon **·** Encyclopedia of Australian Science **·** Australian Dictionary of Biography **·** Deutsche Biographie **·** Nationalencyklopedin **·** BIBSYS **·** Geni **·** WikiTree **·** VIAF **·** GND **·** LCCN **·** ISNI **·** BNF **·** BNF (data) **·** LIBRIS **·** SUDOC **·** NLA **·** NKC **·** Botanist
 |